ລມຕ ຕ່າງປະເທດ ສະຫະລັດ ຮຽກຮ້ອງ ໃຫ້ສ້າງຕັ້ງ ແນວໂຮມ ຕໍ່ສູ້​ກັບກຸ່ມ ISIS (ວີດີໂອ)
ລັດຖະມົນຕີ ຕ່າງປະເທດ ສະຫະລັດ ທ່ານ John Kerry ຮຽກຮ້ອງ ສ້າງຕັ້ງແນວໂຮມ ຕໍ່ສູ້​ກັບພວກ​ຫົວ​ຮຸນ​ແຮງ ລັດ​ອິສລາມ ທີ່​ຮູ້​ກັນ​ໃນນາມກຸ່ມ ISIS.
ດຖະມົນຕີ ຕ່າງປະເທດ ສະຫະລັດ ທ່ານ John Kerry ໄດ້ ຮຽກຮ້ອງໃຫ້ ມີການສ້າງຕັ້ງແນວໂຮມໃນຂອບເຂດທີ່ກວ້າງ ຂວາງຂອງໂລກຂຶ້ນເພື່ອຕໍ່ສູ້ກັບ ພວກຫົວຮຸນແຮງລັດອິສລາມ ທີ່ຮູ້ກັນໃນນາມກຸ່ມ ISIS ນັ້ນ ຢູ່ໃນບົດຄວາມທີ່ເຜີຍແຜ່ໂດຍໜັງສືພິມ  ໃນວັນເສົາ ມື້ນີ້ ທ່ານ Kerry ກ່າວວ່າ ກຸ່ມກໍ່ການຮ້າຍດັ່ງ ກ່າວ ແມ່ນເປັນໄພຂົ່ມຂູ່ເພີ້ມຂຶ້ນ ບໍ່ພໍພຽງແຕ່ຢູ່ໃນອີຣັກ ແລະ ຊິີເຣຍເທົ່ານັ້ນ ແຕ່ຕໍ່ທຸກບ່ອນ ທີ່ພວກເຂົາສາມາດ ເດີນທາງໄປ ຫາໄດ້ ໂດຍທີ່ບໍ່ມີຜູ້ໃດຮູ້ ຮວມທັງສະຫະລັດ ທ່ານກ່າວວ່າ ພວກນັກລົບກຸ່ມ ISIS ໄດ້ສະແດງໃຫ້ເຫັນເຖິງຄວາມໂຫດຮ້າຍປ່າເຖື່ອນ ແລະອຳມະຫິດ ແຕ່ກໍສາມາດຕ້ານດ້ວຍ “ແນວໂຮມໃນຂອບເຂດ ທີ່ກວ້າງຂວາງເທົ່າທີ່ ເປັນໄປໄດ້ຂອງປະເທດຕ່າງໆ” ທີ່ນຳພາໂດຍສະຫະລັດ ປະທານາທິບໍດີ Barack Obama ກ່າວວ່າ ປັດຈຸບັນນີ້ ທ່ານບໍ່ມີຍຸດທະສາດໃດໆເພື່ອ ໂຈມຕີກຸ່ມລັດອິສລາມເທື່ອ ແຕ່ທ່ານ Kerry ກ່າວຢູ່ໃນບົດຄວາມໜັງສືພິມຂອງທ່ານວ່າ ວໍຊິງຕັນຈະນຳສະເໜີແຜນການປະຕິບັດງານຢູ່ທີ່ກອງປະຊຸມສຸດຍອດຂອງສະພາຄວາມ ໝັ້ນຄົງສະຫະປະຊາຊາດ ໃນເດືອນກັນຍານີ້ ລະຫວ່າງ ກອງປະຊຸມສະມັດຊາໃຫຍ່ ທ່ານ Kerry ໄດ້ມ້ວນທ້າຍບົດຂຽນຂອງທ່ານ ໂດຍກ່າວວ່າ “ພວກຫົວຮຸນແຮງຈັດໄດ້ຮັບ ການປະລາໄຊ ກໍຕໍ່ເມື່ອບັນດາປະເທດ ທີ່ມີຄວາມຮັບຜິດຊອບຕ່າງໆ ແລະປະຊາຊົນປະ ເທດເຫຼົ່ານັ້ນ ພາກັນຮ່ວມກັນ ຕ້ານພວກເຂົາ ”